ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660024472
ขอให้เร่งดำเนินการก่อสร้างถนนคอนกรีต บริเวณ ตั้งแต่ด้านหน้าปากซอยสุเหร่าคลองหนึ่ง 13 ไปจนถึง ทางเข้าหมู่บ้านฟลอเลอรวิลล์ (ไม่มีชื่อถนน) แขวงบางชัน เขตคลองสามวา กรุงเทพมหานคร จุดสังเกต จะอยู่ก่อนถึงโรงเรียนสุเหร่าคลองหนึ่ง (มานะราษฎร์บำรุง) ระยะทางประมาณ 200 เมตร เนื่องจากตั้งแต่เดือนกันยายน 2565 (ไม่ทราบวันที่ และเวลาที่ชัดเจน) ในพื้นที่ดังกล่าวมีการดำเนินโครงการวางท่อระบายน้ำ และปรับปรุงให้เป็นถนนคอนกรีต ในระยะทางยาวประมาณ 300 เมตร ซึ่งมีฝ่ายโยธา สังกัดสำนักงานเขตคลองสามวา เป็นผู้รับผิดชอบโครงการฯ โดยในเดือนพฤษภาคม 2566 (ไม่ทราบวัน และเวลาที่ชัดเจน) เริ่มมีการเทคอนกรีตบนพื้นถนนเพียง ระยะทางประมาณ 100 เมตรเท่านั้น ในส่วนเส้นทางที่เหลือจะมีกองทราย และวัสดุอุปกรณ์ก่อสร้างวางตั้งไว้อยู่ ซึ่งพื้นที่ดังกล่าวเป็นถนนที่มีเพียง 2 ช่องทางในการสัญจรเท่านั้น (ไป-กลับ) แต่ปรากฏว่าเมื่อมีการดำเนินการปรับปรุงให้เป็นถนนคอนกรีตแล้ว กลับไม่มีการติดตั้งป้ายที่ระบุถึงการปรับปรุงถนนให้ผู้สัญจรได้ทราบเลย ทำให้ประชาชนที่ใช้ถนนเส้นทางดังกล่าวในการสัญจรจะต้องหลีกเลี่ยงไปใช้เส้นทางอื่นที่มีระยะทางไกลกว่า ประสบปัญหามาเป็นระยะเวลาประมาณ 1 เดือนกว่า จึงประสงค์ให้หน่วยงานที่เกี่ยวข้องเร่งดำเนินการก่อสร้างถนนคอนกรีตในบริเวณดังกล่าว เพื่อเป็นการบรรเทาความเดือดร้อน และอำนวยความสะดวกในการสัญจรต่อไป (ผู้ร้องประสงค์ให้ปกปิด ชื่อ นามสกุล และหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata